stanford-oval/wikipedia huggingface dataset:
אתר הנופש ההררי והמקדשים שסביבו בצ'נגדה
אתרים עיקריים > המקדשים סביב האתר

12 המקדשים סביב האתר מפוזרים בשטח של 472 דונם. ממשל צ'ינג בנה מקדשים אלו הן על מנת לכבד את המיעוטים של צפון מערב סין, דוגמת המונגולים והטיבטים, והן על מנת לחזק את המנהל של אזורי הגבול. המקדשים נחלקים לשלושה סגנונות בנייה: סגנון האן, סגנון טיבטי, וסגנון משולב האן-טיבטי (נחזית בסגנון האן, חלקו האחורי של המבנה בסגנון טיבטי).
בין המקדשים:
מקדש פּוּנִינְג (普宁寺‏; Pǔníng Sì- מילולית "מקדש השלום האוניברסלי" 41°00′52″N 117°56′48″E﻿ / ﻿41.01444°N 117.9466°E﻿ / 41.01444; 117.9466) נבנה ב-1755 בהוראת הקיסר צ'יינלונג, לאחר ניצחונו על הדזונגרים ונועד לסמל מצד אחד את הניצחון ומצד שני שתחת שלטונו שורר שלום עולמי, וכי הוא מכבד את האמונה הדתית של המיעוטים בשליטתו. המקדש שוכן על גדת הנהר ווּלְיֵה מצפון מזרח לאתר הנופש ההררי. הוא בנוי בסגנון משולב האן-טיבטי, כשהחלק הדרומי בנוי בסגנון המסורתי של ההאן והחלק הצפוני בנוי בסגנון ארכטקטוני טיבטי. המקדש הוא העתק של המנזר הבודהיסטי "סאמיה גומפה" (Samye Gompa) בטיבט, הקדוש לדזונגרים, וכולל אולמות, ביתנים, ומגדלי תוף ופעמון. בתוך האולם המרכזי פסל עץ של אלת הרחמים גְווָאן-יִין, שמה הסיני של הבודהיסטווה אוולוקיטשוורה. הפסל, בעל אלף הידיים ואלף העיניים, העשוי מחמישה מינים של עץ, והוא פסל העץ הגדול ביותר בעולם של אוולוקיטשוורה. גובהו 22.28 מטרים ומשקלו 110 טון.
מקדש פּוּטְווֹ דְזונְגְצֶ'נְג (普陀宗乘之廟‏; Pǔtuó Zōngchéng zhī miào‏ 41°00′45″N 117°55′41″E﻿ / ﻿41.0125°N 117.928°E﻿ / 41.0125; 117.928) – מכלול גדול של מבנים צפונית לאתר הנופש ההררי. המכלול נבנה בין השנים 1767 ל-1771 בהוראתו של הקיסר צ'יינלונג כחיקוי של ארמון פוטאלה בלהסה שבטיבט שנבנה מאה שנים לפני כן, ונועד לתת לחביי מקדש המסוגל להתחרות במידותיו ובפארו במקדש המקורי. מלבד קיום טקס ופסטיבלים בודהיסטיים נהג הקיסר לערוך מפגשים לנציגים של מיעוטים אתניים מרחבי הממלכה. המכלול בנוי על שטח של 220,000 מ"ר, אחד הגדולים בסין. אולמות רבים מקורים ברעפים מנחושת או מוזהבים.
מקדש שׂ'וּמִי פֿוּשׁוֹאוּ (须弥福寿之庙‏; Xūmí Fúshòu Zhī Miào – מילולית "מקדש האושר ואריכות הימים של הר סומארו") – נבנה בסגנון טיבטי על שטח של 37,900 מ"ר על ידי הפנצ'ן לאמה השישי לכבוד יום הולדתו ה-70 של הקיסר צ'יינלונג. המבנה הראשי הטרסה האדומה הגדולה (Dahongtai, 大红台) הוא בן 3 קומות ובנוי על מסד בגובה שלוש קומות. מבנים נוספים היכל מְיָאוגָאוגְ'וָאנְגְיֵן (妙高庄严殿‏; Miaogaozhuangya) במרכז המקדש שם הטיף הפנצ'ן לאמה, היכל גִ'ישְׂיָאנְגְפָאשִׂי (吉样法喜殿‏; Jixiangfaxi) המקורה ברעפי נחושת המצופים זהב שבו התגורר הפנצ'ן לאמה ופגודה מתומנת בת שבע קומות לְיוֹלִי-וָאנְשׁוֹאוּ (琉璃万寿塔‏; Liuli-Wanshou "פגודה של אריכות ימים בעלת אריחים מזוגגים").
הערות שוליים

↑  כיום בתחומי הנפה האוטונומית וֵייצָ'אנְג של המנצ'ו והמונגולים
↑  Chengde Mountain Resort
↑  Chengde Mountain Resort and its Outlying Temples
↑  Advisory Body Evaluation
1 2 3  Imperial Mountain Resort
1 2  Chengde Mountain Resort (Imperial Summer Villa)
↑  Chengde Travel Guide
↑  Atlas of World Heritage: China
אתר הנופש דיסנילנד פריז

| --- | --- |


הרחוב הראשי בדיסנילנד פריז
 מיקום:  מארנה לה ול, פריז, צרפת
 תאריך פתיחה:  12 באפריל 1992
 תמה:  אתר נופש
 שטח הפארק:  22.30 קילומטר רבוע
 מפעיל:  יורו דיסני SCA
 אתרי מפעיל נוספים:  וולט דיסני
 קואורדינטות:  48°52′07″N 2°46′54″E﻿ / ﻿48.868719444444°N 2.7818°E﻿ / 48.868719444444; 2.7818
 אתר רשמי
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי אתר הנופש דיסנילנד פריז(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי אתר הנופש דיסנילנד פריז(למפת איל-דה-פראנס רגילה) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מואתר הנופש דיסנילנד פריז(למפת איל-דה-פראנס מוגדלת) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מואתר הנופש דיסנילנד פריז
 
אתר הנופש דיסנילנד פריז (באנגלית: Disneyland Resort Paris) הוא אתר נופש המצוי במרן לה ולה שבפרברי פריז בצרפת. באתר שני פרקי שעשועים המנוהלים על ידי חברת יורו דיסני S.C.A. הנמצאת בבעלות חברת וולט דיסני (המחזיקה 39.781% מהמניות) והנסיך הסעודי אל-ואליד (המחזיק 10% מהמניות).
תחבורה

האתר ממוקם כ-30 קילומטרים מזרחית לפריז, ולצורך הקמתו הוקמה תחנת רכבת של ה-RER בכניסה לאתר, כמו כן לאתר מגיעות רכבות ה-TGV.
היסטוריה

בעקבות הצלחת הפארק דיסנילנד שבקליפורניה החלה חברת וולט דיסני כבר בשנת 1975 לתכנן הקמת פארק באירופה. בין היתר נשקלו צרפת, בריטניה, איטליה וספרד כמיקומים אפשריים, אולם בריטניה ואיטליה הוצאו מהרשימה שהתברר כי אין בהם די שטחים מישוריים המתאימים לפארק.
אזור אליקנטה בספרד נראה בתחילה מתאים - הן מבחינת פני השטח והן מבחינת האקלים הזהה לזה של פלורידה אולם התברר שאת האזור פוקדות רוחות המיסטראל ועל כן נבחרה לבסוף צרפת כמועמדת יחידה. מרנה לה ול נבחרה בשל קרבתה לפריז ומיקומה המרכזי בצרפת בפרט ובאירופה בכלל (האתר נמצא במרחק 4 שעות נסיעה ממקום מגוריהם של 68 מילון תושבים, ובמרחק שעתיים טיסה ממקום מגוריהם של 300 מיליון תושבים).
מייקל אייזנר, מנכ"ל דיסני באותה עת חתם על ההסכמים עם ממשלת צרפת בדצמבר 1985, והקמת האתר החלה באוגוסט 1988. בדצמבר 1990 נפתח במקום מרכז מידע לציבור המתאר את האתר. במקביל להקמת אתר דיסנילנד החלו ההכנות גם להקמת "אולפני דיסני אם ג'י אם פריז" שצפוי היה להיפתח ב-1996.
האתר נפתח בשם "אתר יורו דיסני" (Euro Disney Resort) ואתר הנופש הראשון נקרא "יורודיסנילנד" (Euro Disneyland) ונפתח ב-12 באפריל 1992. מספר המבקרים הראשוני היה נמוך ביותר - במקום 500,000 מבקרים שהיו צפויים להגיע ליום הפתיחה הגיעו עשרות אלפים בודדים, ובהמשך הגיעו אף פחות מבקרים והאתר נקלע לחובות. מניחים כיום כי האתר שנפתח היה גדול מידי ביחס למספר המבקרים הצפוי ביום הפתיחה, והחברה הייתה צריכה לפתוח רק חלקים ממנו ולבנות את שאר האתר בהמשך. בעיות נוספות נבעו מאי הבנות תרבותיות - הפארק סירב למכור יין במסעדותיו, ועל כן מבקרים צרפתים נמנעו מלהגיע אליו - כמו כן המסעדות בפארק הגישו אוכל צרפתי בעיקרו אולם המבקרים בפארק רצו לאכול אוכל אמריקאי.
בעקבות הכישלון נדחה הקמת פארק האולפנים, ולכשהוקם שונה שמו.
ב-1 באוקטובר 1994 שינה הפארק ואתר הנפוש את שמם ל"דיסנילנד פריז", ובהמשך נוספו לפארקים מתקנים נוספים ומסעדות הפונות לטעם האירופאי. הפארק החל להניב רווחים בשנת 1995.
במרץ 2002 הודיעה הנהלת הפארק על הקמת פארק אולפני וולט דיסני - אולם מספר המתקנים בפארק זה היה קטן ביותר, ומספר המבקרים בו מועט.
אמנם באותה שנה הפארק הניב רווחים, אולם בשנים לאחר מכן הפארק הפסיד, והוא עדיין שרוי בחובות העולים על 2 מיליארד דולרים.
באתר הנופש מבקרים כ־12 מיליון מבקרים בשנה, ומאז הקמתו ביקרו בו למעלה מ-150 מיליון מבקרים.
מבנה אתר הנופש

האתר מורכב משני פארקי נופש:
דיסנילנד - פארק בסגנון ממלכת הקסם - פארק השעשועים הפופולרי ביותר באירופה.
פארק אולפני וולט דיסני - פארק קטן יותר המבוסס על אולפני דיסני אם ג'י אם.
אזור קניות:
כפר דיסני - הדומה לדאונטאון דיסני ואיקספיירי, הכולל מתחם חנויות, בילויים ומסעדות.
מלונות רשמיים של הפארק:
מלון דיסנילנד ומלון דיסני ניו יורק (ארבעה כוכבים).
מלון מפרץ ניופורט של דיסני ומלון הסקויה (שלושה כוכבים)
המלונות שאיין, סנטה פה, וחוות דייבי קרוקט (שני כוכבים)
מגרשי גולף.
באתר ארבעה מלונות נוספים שאינם בבעלות דיסני.
תאריכון

24 במרץ 1987 - ממשלת צרפת וחברת וולט דיסני חותמות על הסכם להקמת הפארק.
31 במרץ 1992 - נבנית תחנת רכבת ה-RER במרנה לה ול.
12 באפריל 1992 - הפארק והאתר נפתחים רשמית.
19 במאי 1994 - תחנת רכבת של ה-TGV נחנכת בפארק.
1 באוקטובר 1994 - שם הפארק משונה מיורודיסנילנד לדיסנילנד פריז.
31 במאי 1995 - מתקן "הר החלל: מכדור הארץ אל הירח" נפתח.
מאי 1997 - נפתחו בתי הקולנוע בכפר דיסני.
10 בינואר 2001 - בפארק מבקר המבקר ה-100 מיליון.
16 במרץ 2002 - פארק אולפני וולט דיסני נפתח רשמית.
14 בנובמבר 2015 - פארק דיסנילנד פריז נסגר לראשונה מאז הקמתו עקב פיגועי נובמבר 2015 למשך שלושה ימים
28 בינואר 2016 - סוכל ניסיון פיגוע ליד מלון ניו יורק בפארק דיסנילנד.
15 במרץ 2020 - בעקבות התפרצות מפגת הקורונה נסגר הפארק. הפארק נפתח מחדש ב-15 ביולי.
29 באוקטובר 2020 - אתר הנופש נסגר בשנית עקב התפרצות המגפה והטלת הסגר נוסף בצרפת, הפארק נפתח בשנית רק ב-17 ביוני שנה לאחר מכן.
הערות שוליים

↑  סוכנויות הידיעות, חשד בפאריס: סוכל פיגוע בדיסנילנד, באתר ישראל היום, 28 בינואר 2016
↑  Ziady, Hanna (29 באוקטובר 2020). "Disneyland Paris shuts down again as France enters lockdown". CNN (באנגלית). נבדק ב-29 באוקטובר 2020. {{cite news}}:  (עזרה)
↑  "Disneyland Paris to re-open on June 17". Reuters. 17 במאי 2021. נבדק ב-17 במאי 2021. {{cite web}}:  (עזרה)
| פארקים ואתרי נופש של חברת וולט דיסני |
| --- | --- | --- |
| אתר הנופש דיסנילנד | דיסנילנד • ההרפתקה הקליפורנית של דיסני • דאונטאון דיסני |  |
| אתר הנופש דיסניוורלד | ממלכת הקסם • אפקוט • אולפני הוליווד של דיסני • ממלכת החיות של דיסני • חוף סופת השלגים • לגונת הטייפון • דאונטאון דיסני • ארץ הנהר* |  |
| אתר הנופש טוקיו דיסני | דיסנילנד טוקיו • דיסניסי |  |
| אתר הנופש דיסנילנד פריז | דיסנילנד פריז • פארק אולפני וולט דיסני • כפר דיסני |  |
| אתר הנופש דיסנילנד הונג קונג | דיסנילנד הונג קונג |  |
| אתר הנופש דיסני שאנגחאי | דיסנילנד שאנגחאי |  |
| קו הספנות דיסני | דיסני וונדר • דיסני מג'יק • דיסני דרים • דיסני פנטזי • קאסטאווי קי |  |
| פארקים מתוכננים שלא הוקמו | וסטקוט** • אמריקה של דיסני** |  |
| שונות | דולר דיסני |  |
| הערות | * פארקים שנסגרו   ** פארקים שלא הוקמו |  |
פורטל דיסני
| --- | --- |
בקרת זהויות :  NLI: 987007556370205171  BnF: cb127384020 (data)  LCCN: sh93002518  MusicBrainz: ca62f41d-c84a-4eac-89ae-e9c705480def  SELIBR: 333799  SUDOC: 029836190  VIAF: 150077742   WorldCat (עם VIAF): 150077742 
הלוגו הרשמי הראשון של האתר
ארתור שולוב

| --- | --- |

 לידה:  5 במאי 1921 מאונט ורנון, ארצות הברית 
 פטירה:  28 באפריל 1999 (בגיל 77) פאלו אלטו, ארצות הברית 
 ענף מדעי:  פיזיקה
 מקום מגורים:  ארצות הברית
 מקום לימודים:  אוניברסיטת טורונטו  Vaughan Road Academy 
 מוסדות:  אוניברסיטת קולומביה 
 פרסים והוקרה:  פרס נובל לפיזיקה (1981)  פרס לזכר מוריס ליבמן (1964)  הפרס ומדליית יאנג (1963)  פרס לזכר ריצ'טמייר (1970)  פרס מרקוני (1977)  היכל התהילה הלאומי לממציאים (1996)  מדליית סטיוארט באלנטין (1962)  המדליה הלאומית למדעים (1991)  מדליית פרדריק אייבס (1976)  עמית אלכסנדר פון הומבולדט  פרס הומבולדט  חבר באגודה האמריקאית לאופטיקה 
 הערות:  נוצרי
 תרומות עיקריות
 פיתוח ספקטרוסקופיה של לייזר.
 
ארתור ליאונרד שולוב (באנגלית: Arthur Leonard Schawlow;‏ 5 במאי 1921 –  28 באפריל 1999) היה פיזיקאי אמריקאי ממוצא יהודי, שזכה בפרס נובל לפיזיקה בשנת 1981.
השכלה ופעילות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ארתור שולוב נולד בניו יורק לאם פרוטסטנטית ולאב יהודי, התחנך כילד נוצרי והגדיר את עצמו כנוצרי. גדל בטורונטו והשתלם באוניברסיטת טורונטו ובאוניברסיטת קולומביה. שימש מרצה באוניברסיטת סטנפורד, יחד עם רוברט הופסטדטר.
ב-1958 הראה בעבודה שחיבר יחד עם גיסו, צ'ארלס טאונס (זוכה פרס נובל בפיזיקה בשנת 1964) כי ניתן להפעיל את עקרון הפליטה המאולצת לשם להגברת קרינה מכוונת בתחום הספקטרום הנראה ובתחום התת-אדום (ספקטרוסקופיית רוויה). עבודה פורצת-דרך זו הובילה לפיתוח הלייזר האופטי.
פיתח ספקטרוסקופיה של לייזר. על גילוי זה קיבל פרס נובל לפיזיקה ב-1981, יחד עם קאי סיגבאן וניקולס בלומברגן.
נפטר ב-28 באפריל 1999, בגיל 77.
על שמו מוענק מדי שנה על ידי החברה האמריקאית לפיזיקה פרס ארתור שולוב במדעי הלייזר, מאז 1991.
פרסומים

Schawlow, A L (1995), "Principles of lasers", Journal of clinical laser medicine & surgery 13 (3): 127–30, 1995 Jun, PMID 10150635
Schawlow, AL (1982), "Spectroscopy in a New Light", Science 217 (4554): 9–16, 1982 Jul 2, Bibcode 1982Sci...217....9S, DOI:10.1126/science.217.4554.9, PMID 17739964
Schawlow, AL (1978), "Laser Spectroscopy of Atoms and Molecules", Science 202 (4364): 141–147, 1978 Oct 13, Bibcode 1978Sci...202..141S, DOI:10.1126/science.202.4364.141, PMID 17801904
McCaul, B W; Schawlow, A L (1969), "Plasma refractive effects in HCN lasers", Ann. N. Y. Acad. Sci. 168 (3): 697–702, 1969 Feb 10, Bibcode 1969NYASA.168..697M, DOI:10.1111/j.1749-6632.1969.tb43154.x, PMID 5273948
Schawlow, A L (1966), "Lasers", International ophthalmology clinics 6 (2): 241–51, DOI:10.1097/00004397-196600620-00002, PMID 5958291
בודהאנילקאנטהה

| --- | --- |

 מדינה:  נפאל נפאל
 פרובינציה:  בגמטי
 קואורדינטות:  27°46′33″N 85°21′43″E﻿ / ﻿27.775833333333°N 85.361944444444°E﻿ / 27.775833333333; 85.361944444444 
 אזור זמן:  UTC+5:45
 http://budhanilkanthamun.gov.np
  מפת מיקום  מפה מפורטת   (למפת נפאל מוגדלת) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודובודהאנילקאנטהה(למפת נפאל רגילה) קטמנדו לליטפור פוקהרה דהאנגדי נפאלגאנג' בוטוואל דהאראן בירגאנג' ג'נקפור אוורסט הרפובליקה העממית של סין  הודובודהאנילקאנטהה(למפת בגמטי רגילה) קטמנדו בהרטפור הטאודה בהקטפור סין הודו לומ. גנדאקי מאדש מס' 1בודהאנילקאנטהה(למפת בגמטי מוגדלת) קטמנדו בהרטפור הטאודה בהקטפור סין הודו לומביני גנדאקי מאדש מס' 1בודהאנילקאנטהה  he tabBackground:;tabBorder:#aaa;defaultTab:0;
 
בודהאנילקאנטהה (בנפאלית: बूढानीलकण्ठ) היא עיר בנפאל והשלישית בגודלה בעמק קטמנדו לאחר קטמנדו ולליטפור. לפי מפקד האוכלוסין של נפאל בשנת 2021, אוכלוסיית העיר מנתה 179,688 תושבים ב-26,678 משקי בית.
העיר הוקמה ב-2 בדצמבר 2014 על ידי מיזוג רשויות מקומיות.
העירייה נקראת על שם מקדש מקומי.
הערות שוליים

↑  "Archived copy" (PDF). cbs.gov.np. אורכב מ-המקור (PDF) ב-6 בפברואר 2022. נבדק ב-22 בפברואר 2022. {{cite web}}:  (עזרה);  (עזרה)
↑  "Govt announces 61 municipalities". The Kathmandu Post. 3 בדצמבר 2014. נבדק ב-2 בדצמבר 2014. {{cite news}}:  (עזרה)(הקישור אינו פעיל, July 2020)
↑  "Govt creates 61 new municipalities". República. 3 דצמ' 2014. ארכיון מ-5 במאי 2015. נבדק ב-10 בנובמבר 2021. {{cite news}}:  (עזרה)
ג'אקומו באסי

| --- | --- |
אין תמונה חופשית
 לידה:  18 במרץ 1896 Gotter, איטליה 
 פטירה:  18 באוגוסט 1968 (בגיל 72) Gotter, איטליה 
 מדינה:  איטליה, ממלכת איטליה 
 מקצוע:  עובד ציבור 
 מידע חסיד אומות העולם
 פרסים והוקרה:  חסיד אומות העולם (6 בספטמבר 1998) 
 קישורים חיצוניים
 יד ושם:  ג'אקומו באסי
 
ג'אקומו באסי (באיטלקית: Giacomo Bassi;‏ 18 במרץ 1886 – 1968) היה חסיד אומות העולם מאיטליה.
פעילותו בתקופת השואה

באסי נולד בגוטרו (Gottro) (שהפכה להיות חלק מקרלצו (אנ')) שבנפת מילאנו וכמו אביו עבד במנהל הציבורי כמזכיר קהילת קנגראטה (אנ'). חמשת בני משפחת קונטנטה (Contente) עזבו את מילאנו אחרי שביתם נהרס בהפצצות בעלות הברית. בספטמבר 1943, אחרי הסכם שביתת הנשק עם איטליה במלחמת העולם השנייה כבשו הגרמנים את צפון איטליה. אב המשפחה, ישראל, נכשל בניסיונו למלט את משפחתו לשווייץ באזור אגם מאג'ורה עקב פעילות הצבא השווייצרי באזור, נגד הפליטים. בני המשפחה פנו לבאסי, וזה, למרות היותו נשוי ואב לתינוק, סייע להם תוך סיכון חייו. הוא הנפיק להם תעודות זהות מזויפות והנחה אותם להזדהות כפליטים מאזור סיציליה, מכיוון שבתעודות שהיו ברשותו ושאותן הנפיק, צוינו פרטים דומים. הוא כיוון אותם לכפר סן ג'ורג'ו סו לניאנו (אנ') וארגן להם כרטיסים לשם הקצבת מזון. הוא היה מבקר אותם מדי פעם, וכשראה שהמזון אינו מספיק עבורם, היה דואג להבאת מזון ממזנון בית הספר הסמוך. בני המשפחה הוסתרו כך בעזרת באסי מסוף 1943 ועד השחרור באביב 1945.
באסי נפטר בגוטרו ב-1968. ב-1998 העניק יד ושם לבאסי את התואר חסיד אומות העולם.
בהרנג ספרי

בהרנג ספרי (בפרסית: بهرنگ صفری; נולד ב-9 בפברואר 1985) הוא כדורגלן שוודי-איראני המשחק במאלמה מליגת העל השוודית.
קריירת מועדונים

ספרי נולד בטהראן וכשהיה בן שנתיים היגרה משפחתו לשוודיה לעיירה הוגאנס, וכעבור שלוש שנים עברה לעיר לונד. ספרי התחיל לשחק כדורגל בגיל 7 בקבוצת הילדים של העיר, ובגיל 16 עבר למאלמה. ביולי 2004 ערך את הופעת הבכורה שלו בליגה. בעונה שלאחר מכן הפך לשחקן הרכב קבוע. ב-15 ביוני 2008 עבר ספרי לפ.צ. בזל השווייצרית. ב-23 ביולי 2008 ערך את הופעת הבכורה שלו במדי בזל בניצחון 0-1 נגד גראסהופרס ציריך בזנקט יאקוב פארק. ב-30 ביולי 2008 ערך את הופעת הבכורה שלו באירופה בתיקו 1-1 נגד גטבורג. ב-7 בפברואר 2010 כבש את שער הבכורה שלו במדי בזל בניצחון 0-4 נגד יאנג בויז ברן. ב-3 שנים בבזל הספיק ספרי לרשום 94 הופעות וב-2 אליפויות. ב-30 במאי 2011 חתם באנדרלכט הבלגית. ב-29 ביולי 2011 ערך את הופעת הבכורה שלו בהפסד 2-1 ללאובן. בשתי עונותיו באנדרלכט זכה ספרי בשתי אליפויות. בקיץ 2013 חזר לפ.צ. בזל.
קריירה בינלאומית

בינואר 2008 זומן לראשונה לסגל נבחרת שוודיה לקראת משחק הידידות נגד קוסטה ריקה בו בישל את השער היחידי במשחק לסמואל הולמן. ספארי השתתף עם הנבחרת ביורו 2012.
תארים

פ.צ. בזל
אליפויות: 2009/2010, 2010/2011, 2013/2014, 2014/2015
הגביע השווייצרי: 2009/2010
אנדרלכט
אליפויות: 2011/2012, 2012/2013
בית הספר מונטסורי השישי ע"ש אנה פרנק

| --- | --- |

 בית ספר יסודי
 על שם:  אנה פרנק 
 תקופת הפעילות:  1933–הווה (כ־91 שנים) 
 בעלי תפקידים
 מנהל:  קטייה ראקיק
 מיקום
 מיקום:  Niersstraat 41, 1078 VJ Amsterdam 
 מדינה:  הולנד הולנד
 קואורדינטות:  52°20′34″N 4°53′38″E﻿ / ﻿52.3428°N 4.8939°E﻿ / 52.3428; 4.8939
 www.annefrank-montessori.nl
 he
 
בית הספר מונטסורי השישי ע"ש אנה פרנק (בהולנדית: 6e Motessorischool Anne Frank) הוא בית ספר יסודי ציבורי הפועל בשיטת מונטסורי בשכונת ריביירנבורט (אנ'), אמסטרדם, הולנד.
היסטוריה

בית הספר נוסד בשנת 1933 כבית הספר השישי בהולנד על פי המתודולוגיה החינוכית של מריה מונטסורי. במקור, הוא נקרא בית הספר מונטסורי השישי.
אנה פרנק למדה בגן הילדים המסונף לבית הספר מאפריל 1934, ולאחר מכן למדה בבית הספר. בכיתתה היו תלמידים יהודים נוספים, ובהם חנה גוסלר, שבדומה לאנה פרנק, ברחו עם משפחותיהם מגרמניה הנאצית לאחר עליית הנאצים לשלטון. בתקופת מלחמת העולם השנייה ומהלך שנות הכיבוש הנאצי של הולנד ושואת יהודי הולנד, ננקטו צעדים אנטי-יהודיים. לאחר חופשות הקיץ של 1941 קבעו כוחות הכיבוש כי על 151 התלמידים היהודים לעזוב את בית הספר ובמקום זאת ללכת לבית ספר יהודי. אנה פרנק עזבה את בית הספר היסודי ב-1941 והמשיכה את לימודיה בליציאום היהודי.
ב-1956 ביקשה ועדת אנה פרנק מעיריית אמסטרדם שתשנה את שם בית הספר לזכרה של אנה פרנק. בשנת 1957, עשר שנים לאחר פרסום יומנה של אנה פרנק, נקרא בית הספר על שמה.
האמן הארי ויסר צייר ציור קיר עם קטעים מיומנה של אנה פרנק על חזית בניין בית הספר בשנת 1983.
בסרט התיעודי "חברי הכיתה של אנה פרנק" נפגשים ששה חברי כיתתה של אנה פרנק עם תלמידים בבית הספר הזה ומשוחחים אתם על אנה פרנק ועל גורל יהודי הולנד בשואה.
בשנת 1995 שופץ בית הספר. הכיתות בקומה הראשונה נשמרו במצבן המקורי ככל שניתן. גם בכיתה האחרונה יש עדיין תנור מקורי. זו הייתה אחת הכיתות שבהן למדה אנה פרנק את השיעורים שלה. בבית הספר ישנו לוח זיכרון לזכר 130 ילדי היהודים שגורשו ונרצחו מבית הספר.
תלמידים בולטים

אנה פרנק
חנה גוסלר
הערות שוליים

1 2  "English summary" (באנגלית). 6th Montessori School Anne Frank. נבדק ב-2021-07-20.
1 2 3  "Onze geschiedenis" (בהולנדית). 6th Montessori School Anne Frank. נבדק ב-2021-07-20.
↑  "Amsterdam, Anne Frankschool" (בהולנדית). National Committee for 4 and 5 May. נבדק ב-2021-07-20.
↑  "Anne Frankschool in Amsterdam". IJmuider Courant. 1957-05-26. Het Anne Frank-comité dat zich in november 1956 met een oproep tot het Nederlandse volk en tot de gemeentelijke autoriteiten van Amsterdam had gericht met het verzoek het te steunen in zijn streven om tot een blijvende herinnering aan Anne Frank te komen, heeft van Amsterdams wethouder van Onderwijs, mr. A. de Roos, de mededeling ontvangen dat B. en W. besloten hebben de naam van de Montesorrischool in de Niersstraat, waar van Anne Frank zes jaren leerlinge was, te wijzigen in „Anne Frankschool".
| אמסטרדם אמסטרדם |
| --- | --- | --- |
| מוזיאונים | מוזיאון התנ"ך • מוזיאון אלארד פירסון • בית אנה פרנק • ארמיטאז' אמסטרדם • ארון החתולים • מוזיאון בית רמברנדט • הולנדסה סכאובורך • המוזיאון להיסטוריה של אמסטרדם • המוזיאון להיסטוריה יהודית • המוזיאון הימי של הולנד • מוזיאון וילט הולטהאוסן • מוזיאון ואן גוך • חוויית היינקן • המוזיאון הטרופי • מוזיאון אמסטלקרינג • מוזיאון המחתרת ההולנדית • מוזיאון נמו • מוזיאון סטדלק • רייקסמוזיאום |  |
| שכונות | יורדאן • רובע החלונות האדומים • רובע התעלות של אמסטרדם • חרכטנחורדל |  |
| רחובות | דאמראק  • יודנבריסטראט • ליידססטראט • ספאו • קלוורסטראט • רוקין |  |
| כיכרות | דאם • וטרלופליין • ליידספליין • מוזאומפליין • מונטפליין • נורדרמארקט • ניומארקט • רמברנדטפליין |  |
| מבנים נוספים | הארמון המלכותי של אמסטרדם • תחנת הרכבת המרכזית • מונטורן • קונצרטחבאו  • יוהאן קרויף ארנה • בית הכנסת הגדול של אמסטרדם • בית הכנסת הפורטוגזי באמסטרדם • האצטדיון האולימפי (אמסטרדם) |  |
| תחבורה | החשמלית של אמסטרדם • הרכבת התחתית של אמסטרדם • כביש 10 • נמל התעופה סכיפהול |  |
| אחר | אנה פרנק • סינגל (אמסטרדם) • אמסטל • קווי ההגנה של אמסטרדם • בורסת אמסטרדם • דגל אמסטרדם • הומומונומנט • העץ של אנה פרנק • אולימפיאדת אמסטרדם (1928) • אוניברסיטת אמסטרדם • בית הספר מונטסורי השישי ע"ש אנה פרנק |  |
פורטל אמסטרדם
אנה פרנק בבית הספר המונטסורי השישי ב-1940
טקס שינוי השם ב-1957
ארתור שושנאצ'ב

ארתור גברילוביץ' שושנאצ'ב (ברוסית: Артур Гаврилович Шушеначев; נולד ב-7 באפריל 1998 בטראז שבקזחסטן) הוא כדורגלן קזחי המשחק בעמדת החלוץ בקבוצת סוצ׳י מליגת המשנה הרוסית בהשאלה מהפועל באר שבע ובנבחרת קזחסטן.
קריירת מועדונים

שושנאצ'ב גדל במחלקת הנוער של טראז. ב-13 באפריל 2017 חתם בקאיראט אלמטי מליגת העל הקזחית, וב-26 באוגוסט באותה שנה ערך את הופעת הבכורה שלו בקבוצה הראשונה של המועדון, בניצחון 1-0 על אטיראו במסגרת המחזור ה-25 בליגה לעונת 2017. הוא ערך 87 הופעות ליגה במדי המועדון, בהן הבקיע 32 שערים.
ב-6 בפברואר 2024 חתם על חוזה לשלוש שנים וחצי בהפועל באר שבע מליגת העל הישראלית. בקיץ אותה שנה הושאל לקבוצת סוצ'י מהליגה הרוסית הראשונה.
קריירה בינלאומית

ב-1 בספטמבר 2021 ערך שושנאצ'ב את הופעת הבכורה שלו בנבחרת קזחסטן, בתיקו 2-2 נגד נבחרת אוקראינה במסגרת מוקדמות מונדיאל 2022.
תארים

אליפות קזחסטן (1): 2020
הגביע הקזחי (2): 2018, 2021
הערות שוליים

↑  ארתור שושנאצ'ב חתם באתר הרשמי של הפועל באר שבע, 6 בפברואר 2024 (בעברית)
אקס-מן החדשים (2004)

| --- | --- |

אקס-מן החדשים, כפי שהופיעו בחוברת New X-Men Vol.2 #44 מינואר 2008, אמנות מאת אומברטו ראמוס.
 סוג:  קבוצת גיבורי-על
 הוצאה לאור:  מארוול קומיקס
 הופעה ראשונה:  New X-Men Vol.2 #23 (אפריל 2006)
 יוצרים:  קרייג קייל, כריסטופר יוסט, מארק ברוקס
 מידע
 סטטוס:  לא פעיל
 בסיס:  לשעבר מכון אקסבייר
 חברוּּת לשעבר בקבוצה:  אנול אליקסיר דאסט הליון מרקורי סורג' פיקסי פרודיג'י רוקסלייד X-23 ג'נטל (פרטים נוספים באקס-מן - דמויות)
אקס-מן החדשים (באנגלית: New X-Men) היא קבוצת גיבורי-על מוטאנטים שהופיעה בחוברת הקומיקס אקס-מן ביקום מארוול קומיקס. הרצת החוברות של הסדרה נמשכה למשך 46 חוברות בין יולי 2004 למרץ 2008. לאחר סיום הרצתו של גרנט מוריסון לכרך השני של כותרי אקס-מן, שנקרא "אקס-מן החדשים", שם הכותר שימש לסדרה חדשה תחת השם "אקס-מן החדשים: אקדמיית אקס", אשר קוצר לאחר 20 גליונות ל"אקס-מן החדשים" עם כניסתם של הכותבים קרייג קייל וכריסטופר יוסט.
בעוד כותרי האקס השונים מתרכזים במוטאנטים מבוגרים, הרי שסדרה זו מתמקדת בחייהם של מוטאנטים מתבגרים המתגוררים בבית הספר לצעירים מחוננים ע"ש אקסבייר ולומדים לשלוט בכוחותיהם.
אחרי אירועי הקרוס-אובר "אקס-מן: תסביך משיח" של שנת 2007, הסדרה בוטלה זמנית וקיבלה הרצה מחודשת תחת השם "אקס-מן הצעירים", שנמשכה 12 גליונות ונכתבה בידי מארק גוגנהיים. אחרי קשת הסיפור הראשונה, חברי הקבוצה החלו להופיע מעל דפי חוברות "אקס-מן המופלאים". עם ביטולה של הסדרה, הדמויות שולבו לתוך חוברות הדגל של האקס-מן.
רשימת חברים

עם סיום הרצת "אקס-מן החדשים" של גרנט מוריסון ומותה של ג'ין גריי, בית הספר לצעירים מחוננים ע"ש אקסבייר נפתח מחדש תחת הנהלתם של סקוט סאמרס ואמה פרוסט. הם מארגנים את התלמידים לקבוצות קרב המתאמנות יחדיו בשימוש בכוחותיהם. הסדרה מתמקדת בשתי קבוצות תלמידים יריבות - המוטאנטים החדשים בהדרכתה של דניאל מונסטאר וההליונס בהדרכתה של אמה פרוסט. חברי קבוצת המוטאנטים החדשים כללה את ג'ושוע פולי/אליקסיר, דייוויד אליין/פרודיג'י, נוריקו אשידה/סורג', לורי קולינס/פרח קיר וסופיה מנטגה/רקדנית רוח. חברי קבוצת הליונס כללה את ג'וליאן קלר/הליון, סאנטו ואקארו/רוקסלייד, ססילי קינקייד/מרקורי, סוראיה קאדיר/דאסט, בריאן קרוז/טאג ודאלאס גיבסון/ספקטר. בנוסף, שני חברים נוספים עברו בין הקבוצות, כאשר קווין פורד/ויד'ר היה חבר במוטאנטים החדשים ועבר לקבוצת הליונס, בעוד ג'ושוע גאתרי/איקרוס היה חבר בקצרה בהליונס ועבר למוטאנטים החדשים.
בנוסף, תוארו במהלך סדרת הקומיקס קבוצות קרב נוספות אשר רוב חבריהם איבדו את כוחותיהם באירועי "בית אם". קבוצות אלו כוללות את "התומכים" בהנהגתה של רוג, "יחידת אלפא" בהנהגתם של ז'אן-פול בובייה ושיאן קוי מאן (כאשר אנול היה חבר בה), "האצילים" בהנהגתו של רמי לבו (כאשר בלינג! ופוקס היו חברות בה), "הקורסאיירס" בהנהגתו של סייקלופס (כאשר שלוש באחת היו חברות בה), "הפאלאדין" בהנהגתה של קיטי פרייד (כאשר היסאקו איצ'יקי/ארמור ורות אלדיין/בליינדפולד היו חברות בה) וכן קבוצת "פאראגון" בהנהגתן של ריין סינקלייר ואמארה אקילה (כאשר מגאן גווין/פיקסי הייתה חברה בה).